b'\n_START_ARTICLE_\nFNs menneskerettighetsr\xc3\xa5d\n_START_SECTION_\nOpprettelse\n_START_PARAGRAPH_\nFNs generalforsamling vedtok \xc3\xa5 opprette r\xc3\xa5det den 15. mars 2006. Resolusjonen fikk st\xc3\xb8tte fra 170 av FNs 191 medlemsland. Bare Israel, Marshall\xc3\xb8yene, Palau og USA stemte mot opprettelsen av r\xc3\xa5det, mens Hviterussland, Iran og Venezuela avstod fra \xc3\xa5 stemme og syv andre stater (Den sentralafrikanske republikk, Nord-Korea, Ekvatorial-Guinea, Georgia, Kiribati, Liberia og Nauru) uteble fra avstemningen.\n_START_SECTION_\nResolusjon om religion\n_START_PARAGRAPH_\nI en rekke \xc3\xa5r frem til 2010, har r\xc3\xa5det vedtatt en resolusjon som s\xc3\xb8ker \xc3\xa5 forby blasfemi (Defamation of religion). Norge har jevnlig satt seg imot at ideer beskyttes fremfor personers menneskerettigheter._NEWLINE_Etter den arabiske v\xc3\xa5ren i  2011, der ytringsfrihet var en del av temaet, ble temaet om blasfemi aktualisert, og det kom resolusjon 16/18 med det som anses som en betydelig endring. Endringen gikk p\xc3\xa5 at beskyttelsen skulle gjelde de troende, og ikke trosretningen.\n_START_SECTION_\nIsrael\n_START_PARAGRAPH_\nIsrael har gjennom \xc3\xa5rene v\xc3\xa6rt gjenstand for stor oppmerksomhet fra FNs menneskerettighetsr\xc3\xa5d. Pr. august 2015 hadde landet f\xc3\xa5tt flere ford\xc3\xb8mmelser enn resten av verden til sammen. Denne trenden har fortsatt, og i mars 2018 kom nye resolusjoner som ford\xc3\xb8mte Israel.'